मेरठ में पत्नी ने प्रेमी के साथ मिलकर पति की जान ली  
मेरठ में अवैध संबंधों में बाधक बने पति की, पत्नी और उसके प्रेमी ने कथित तौर पर हत्या कर दी। पत्नी को गिरफ्तार कर लिया गया है. जबकि प्रेमी फरार है।
अवैध संबंधों में बाधक बने पति की, पत्नी और उसके प्रेमी ने कथित तौर पर हत्या कर दी। नगर पुलिस अधीक्षक प्रबल प्रताप सिंह ने बताया कि शुक्रवार की रात को जिले के कलजरी गांव में लोगों ने एक मोटरसाइकिल सवार को देखा। मोटरसाइकिल से एक बोरा बंधा था, जिसमें से खून टपक रहा था।  लोगों ने मोटरसाइकिल सवार को रोकने की कोशिश की लेकिन वह फरार हो गया। सिंह ने बताया कि छानबीन करने पर पता चला कि बोरे में जानी कला निवासी लोकेश (30) का शव था। जांच-पड़ताल से पता चला कि लोकेश की पत्नी सोनू के सतीश से अवैध संबंध थे।  लोकेश द्वारा इन संबंधों का विरोध करने पर सोनू ने सतीश के साथ मिलकर उसकी हत्या कर दी। घटना का खुलासा होने के बाद पत्नी को गिरफ्तार कर लिया गया, जबकि प्रेमी की तलाश जारी है।